Source: https://www.szcoportal.sk/33/komentar-k-zdph-21-danova-povinnost-pri-dovoze-tovaru-uniqueidmRRWSbk196FPkyDafLfWAE1d2WUUfDAbHq6hGz-7VzQlD_AArAjIpg/
Timestamp: 2018-06-21 06:59:49+00:00
Document Index: 6078656

Matched Legal Cases: ['§ 21', '§ 21', '§ 21', '§ 21', '§ 21', '§ 21', '§ 85']

Komentár k ZDPH § 21 Daňová povinnosť pri dovoze tovaru | SZČO online
Komentár k ZDPH § 21 Daňová povinnosť pri dovoze tovaru
5.3 Komentár k ZDPH § 21 Daňová povinnosť pri dovoze tovaru
a)	prepustením tovaru do voľného obehu vrátane konečného použitia,6aba)
b)	prepustením tovaru do colného režimu dočasné použitie s čiastočným oslobodením od dovozného cla,
c)	v ostatných prípadoch, keď vznikne colný dlh pri dovoze tovaru.6abb)
(2) Daňová povinnosť pri tovare podľa odseku 1 vzniká dňom prijatia colného vyhlásenia na prepustenie tovaru do príslušného colného režimu alebo dňom, v ktorom colný dlh vznikol iným spôsobom ako prijatím colného vyhlásenia.
(3) Pri tovare prepustenom do colného režimu dočasné použitie s čiastočným oslobodením od cla sa daň vypočíta vo výške, v akej by sa vypočítala pri tomto tovare, ak by tovar v okamihu prepustenia do colného režimu dočasné použitie s čiastočným oslobodením od cla bol prepustený do colného režimu voľný obeh. Colný úrad bezodkladne po prepustení tovaru do colného režimu dočasné použitie s čiastočným oslobodením od cla oznámi osobe povinnej platiť daň sumu dane podľa prvej vety a daň je splatná do desiatich dní odo dňa oznámenia sumy dane.
(4) Ak daňová povinnosť pri dovoze tovaru vznikne podľa odseku 1 písm. c), daň sa zníži o sumu dane zaplatenej pri prepustení tovaru do voľného obehu vrátane konečného použitia alebo pri prepustení do colného režimu dočasné použitie s čiastočným oslobodením od dovozného cla.
(5) Na vymeranie úroku z omeškania za oneskorene zaplatenú daň pri dovoze tovaru sa použijú colné predpisy.
Komentár zmeny od 1.1.2018:
§ 21 ods. 1 písm. b), § 21 ods. 3 a 4, § 21 ods. 5, (prechodné ustanovenie § 85kf ods. 1 zákona o DPH)
Od 1.1.2018 dochádza k zosúladeniu vzniku daňovej povinnosti pri prepustení tovaru do colného režimu dočasné použitie s čiastočným oslobodení od dovozného cla s článkom 70 a 71 smernice 2006/112/ES o spoločnom systéme dane z pridanej hodnoty.
Novelou sa deň vzniku daňovej povinnosti mení a daňová povinnosť vznikne už dňom prepustenia tovaru do colného režimu dočasné použitie s čiastočným oslobodením od cla.
V nadväznosti…